Комисията от 10 октомври 2014 г. за допълнение на Регламент (ЕС) No 575/2013 на Европейския парламент и на Съвета по отношение на изискването за ликвидно покритие за кредитните институции (ОВ L 11, 17.1.2015 г., стр. 1).
 (3) Директива 94/19/ЕО на Европейския парламент и на Съвета от 30 май 1994 г. относно схемите за гарантиране на депозити (ОВ L 135, 31.5.1994 г., стр. 5).
 (4) Директива 2014/49/ЕС на Европейския парламент и на Съвета от 16 април 2014 г. относно схемите за гарантиране на депозити (ОВ L 173, 12.6.2014 г., стр. 149).
 (5) Делегиран регламент (ЕС) 2017/208 на Комисията от 31 октомври 2016 г. за допълване на Регламент (ЕС) No 575/2013 на Европейския парламент и на Съвета с регулаторни технически стандарти за допълнителните изходящи ликвидни потоци, съответстващи на потребност от обезпечение в резултат на въздействието на сценарий на неблагоприятно развитие на пазарните условия върху сключените от дадена институция сделки с деривати (ОВ L 33, 8.2.2017 г., стр. 14).
 (6) Регламент за изпълнение (ЕС) No 680/2014 на Комисията от 16 април 2014 г. за определяне, в съответствие с Регламент (ЕС) No 575/2013 на Европейския парламент и на Съвета, на техническите стандарти за изпълнение по отношение на предоставянето на информация от институциите на надзорните органи (ОВ L 191, 28.6.2014 г., стр. 1).
 (7) Директива 2009/65/ЕО на Европейския парламент и на Съвета от 13 юли 2009 г. относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) (ОВ L 302, 17.11.2009 г., стр. 32).
 ПРИЛОЖЕНИЕ XV
 Таблица EU CRA: Обща качествена информация за кредитния риск
 Институциите описват своите цели и политики за управление на кредитния рис, като предоставят следната информация:
 Качествени оповестявания
 а
 В краткото изявление за риска, което институциите правят в изпълнение на член 435, параграф 1, буква е) от РКИ, те описват как моделът на стопанска дейност обуславя компонентите на техния профил на кредитния риск.
 б
 Когато в изпълнение на член 435, параграф 1, букви а) и г) от РКИ институциите описват своите стратегии и процеси за управление на кредитния риск и политиките за хеджиране и редуциране на този риск, те посочват критериите и подхода за изготвянето на политиката за управление на кредитния риск и за определянето на ограничения за кредитния риск.
 в
 Когато в изпълнение на член 435, параграф 1, буква б) от РКИ институциите предоставят информация за структурата и организацията на звеното за управление на риска, те излагат структурата и организацията на звеното за управление и контрол на кредитния риск.
 г
 Когато в изпълнение на член 435, параграф 1, буква б) от РКИ институциите предоставят информация за правомощията, статуса и другите функции на звеното за управление на риска, те посочват отношенията между звената за управление на кредитния риск, за контрол на риска, за съблюдаване на нормативните изисквания и за вътрешен одит.
 Таблица EU CRB: Допълнително оповестяване във връзка с кредитното качество на активите
 Качествени оповестявания
 а
 Използваните за счетоводни цели обхват и определения на „просрочени“ и „обезценени“ експозиции, както и разликите, ако има такива, между определенията на „просрочени“ и „в неизпълнение“ за счетоводни